|  |  |  |
| --- | --- | --- |
| **http://www.eco.u-szeged.hu/site/upload/2015/03/imreh_szabolcs1_80x119.png****Imreh Szabolcs** | Kapcsolódó kép**10-12 perc** | Mottó:*„A világ legtöbb fontos dolgát olyan emberek érték el, akik akkor is tovább próbálkoztak, amikor már semmi sem segített.”*(Dale Carnegie) |

**Uniós projektek menedzselése**

**9 fejezet 1 olvasólecke**

**Disszemináció**

**A disszemináció a projektek eredményeinek terjesztéseannak érdekében, hogy a projekt által kiváltott hatás és ezáltal a projekt megvalósítására fordított források hasznosulása a lehető legnagyobb lehessen.** Magában foglalja mind a projektek során megszületett termékek (új képzések, tantervek, tananyagok, taneszközök stb.), mind a projektmegvalósítás tapasztalatainak (projektmenedzsment, együttműködés, módszertan stb.) átadását. A hazai szakirodalomban egyelőre nem született olyan magyar szakkifejezés, amely kellő pontossággal adná vissza a jelentését, így az angolból átvett szó látszik meggyökeresedni.

Az Európai Unió a kilencvenes évek közepén egy sor kezdeményezést indított az oktatás, a szakképzés és a kutatás területén azinnováció támogatására, annak érdekében, hogy növekedjen az EU versenyképessége. Jellemző példája ennek, hogy az EU 1995-ben indult szakképzési együttműködési programját, a Leonardo da Vinci programot a szakképzésfejlesztés innovációs laboratóriumának tekintették. A közösségi programok első, 1999-ben zárult szakasza a kifejlesztett termékek vonatkozásában kétségtelenül sikeres volt, azonban az eredmények értékelése szerte Európában rávilágított arra, hogy az egyes projektek hatása nem intézményesült, általában meglehetősen szűk körű maradt, és ritkán terjedt túl a projektet megvalósító intézményeken. Ennek következtében a programok jelenlegi új szakaszában sokkal jelentősebb figyelmet fordítanak az eredmények terjesztésére – a pályázati űrlapoktól kezdve a bírálati folyamaton és a projektek nyomonkövetésén át a munkát lezáró beszámolók feldolgozásáig. A fentiek tükrében érdemes a disszemináció kérdését a strukturális alapok hazai felhasználásával kapcsolatban is megvizsgálni.

A valóság és a projektek világa ettől azért sokkal összetettebb, a disszeminációban is komolyabb lehetőségek rejlenek, és így talán fontosságát is jobban megértjük.[[1]](#footnote-1) „**A gyakorlatban azonban egy projekt megvalósítása hosszú tanulási folyamat,** **amelyből minden közvetlenül vagy közvetve érintett fél annál többet profitálhat, minél inkább tudatosul számára a folyamat jellege és tartalma**. A disszemináció latin eredetű szó, eredeti jelentése szerint a magok szétszórására utal. Ez is azt sugallja, hogy a tevékenység célja nem csupán információk közzététele, hanem egy projekt tág értelemben vett eredményeinek olyan módon történő továbbadása és hasznosítása, hogy azok beépüljenek a projektet megvalósító szervezet további munkájába, illetve jóval szélesebb körben hozzájáruljanak újabb innovációk megszületéséhez, ösztönözve hasonló fejlesztési folyamatok elindítását…” Ebben a személetben már jobban elfogadható, miért is kell(ene) valóban érdemi figyelmet fordítani ere a területre.

Sajnos a mindennapi gyakorlatban a disszemináció nem kap elegendő figyelmet. „A tapasztalatok szerint a mindig szűkösnek bizonyuló idő- és pénzügyi keretek között a disszemináció időnként háttérbe szorul, nem jut rá kellő mennyiségű energia és figyelem. A projekt irányítói **a disszeminációt sokszor csupán a projekt lezárásához tartozó kötelező részfeladatként értelmezik,** és csak a program végéhez közeledve kezdenek azon gondolkodni, hogyan is kellene megvalósítani azt. Ennek számos esetben az a **következménye, hogy a projekt lezárásakor már alig marad erőforrás (idő, energia, pénz) arra, hogy a létrehozott értékek eljussanak a felhasználásukban leginkább érdekeltekhez,** és így valóban hasznosuljanak.”

Ha a disszeminációt megfelelően kezeljük, akkor további előnyöket is realizálhatunk. „Körültekintő tervezéssel és a lehetőségek **végiggondolásával megsokszorozható a létrehozott érték, és terjesztése maga is hozzájárulhat a projekt erőforrásainak növeléséhez.** A résztvevők rövid és hosszabb távú érdekeltségére épülő értelmezés hatékonyabbá teheti a disszeminációt és a feladatok megosztását akár a projektek, akár a program egészének szintjén. E megközelítés lényege, hogy **a disszeminációt ne csupán feladatként értelmezzük,** hanem keressük annak a lehetőségét, hogy megvalósítása további előnyöket biztosítson.”

Mivel a hatékony disszemináció kulcsa az együttműködő partnerek szemléletmódjának módosulása, a siker felé vezető út első lépése lehet, hogy a partnerek meg legyenek győződve a disszemináció fontosságáról. Ezt szolgálhatja a tervezésidőszakában a disszeminációval kapcsolatos alábbi alapkérdések közös, konszenzusos megválaszolása:

* *Milyen szinten* kívánják a projekttel kapcsolatos információkat terjeszteni?
* *Miért* van szükség disszeminációra? Milyen hatást várok el tőle a projekt egyes szakaszainak és az egyes célcsoportoknak a vonatkozásában? Hogyan erősítheti a disszemináció a projekt minőségét?
* *Kiknek, milyen célcsoportoknak* akarják eljuttatni a projekttel kapcsolatos információkat?
* *Mit*, milyen jellegű információkat akarnak terjeszteni?
* *Hogyan*, milyen eszközök és kommunikációs csatornák révén, milyen módszerrel akarnak disszeminálni?
* *Mikor* kerüljön sor az egyes disszeminációs lépésekre?
* *Ki* vegyen részt benne (mely partnerintézmények, illetve személyek)?
* *Mennyibe* kerül?

# OLVASOK-CSELEKSZEM-TAPASZTALOK- TANULOK

***Kitől érdemes még tanulni?***

*Tót Éva: Disszemináció*

[*http://epa.oszk.hu/00000/00035/00056/2002-01-te-Tot-Disszeminacio.html*](http://epa.oszk.hu/00000/00035/00056/2002-01-te-Tot-Disszeminacio.html)

*15 perces rendkívül színvonalas olvasnivaló számos disszeminációs kérdéssel kapcsolatban.*

***Ellenőrző kérdések a megfelelőséghez:***

*a, Mit jelent a disszemináció?*

*b, Milyen lehetőségeket rejthet a disszemináció a kötelező elemeken túl?*

***Adaptáció a kiválósághoz:***

*Határozd meg a saját fejlesztési projekted legfontosabb disszeminációs célcsoportjait!*



1. Jelen részben számos Tót Éva ebben a témában írt rendkívül igényes áttekintéséből történő kiemelés található. [↑](#footnote-ref-1)